Helo, awak dah sampai?
Ya, helo.
Saya tak sepatutnya luahkan perasaan.
Cuma ada kami berdua di pejabat kecil ini.
Ia akan terus begini sepanjang hari.
Kamu tak ada rancangan malam ini, kan?
- Maaf? - Tak ada.
Mari buat makan malam pasukan. Dah lama kita tak makan bersama.
Bagaimana dengan perut khinzir dan soju?
Boleh.
Kenapa? Awak ada rancangan lain?
Tak ada, tuan.
Jumpa kamu 7 PM nanti.
Makan malam pasukan seronok juga.
Cukuplah. Itu dah cukup.
Nampak? Kita patut keluar makan barbeku dengan rakan sekerja sekali-sekala.
- Barulah namanya kehidupan, kan? - Ya, betul, Tuan.
Kita semua di Jabatan 44 seperti sebuah keluarga.
Kita seperti sebuah keluarga, dan kita saling menyayangi!
Apa pun, kenapa kamu berdua kekok sangat?
Minumlah dan mari berseronok.
Minumlah.
Baiklah, saya mahu...
...cadangkan satu idea yang boleh buat...
- ...kita semua lebih rapat. - Bagus bunyinya.
Tolong angkat gelas kamu.
Bila saya jerit 'saya sayangkan awak', kamu dan orang sebelah...
...lagakan gelas...
...dan jerit 'awak'.
Baiklah, mari mulakan.
- Saya sayangkan... - Awak!
Minum.
Awak.
Aduhai.
Terkejut kami!
Saya suruh buat dengan orang sebelah, bukannya depan awak.
Awak memang tak dengar cakap.
Wah, Do Yeon.
Buat dengan saya. Saya kata saya akan jaga awak.
Saya sayangkan...
- Saya... - Saya sayangkan...
Dia dah gilakah?
Dia terdesak nak berlaga gelas dengan Do Yeon.
- Saya sayangkan awak. - Saya sayangkan awak.
Mari minum!
- Minum. - Saya sayangkan awak.
Saya dengar awak dapat kes kerosakan...
...di bangunan pangsapuri.
Pasti kes pembinaan rumit dan buat awak tertekan.
Awak memang betul-betul tak tahu.
Kes sivil paling teruk adalah kes yang melibatkan pergaduhan keluarga.
Keluarga juga boleh jadi musuh terketat kita.
-Hei. -Aduhai.
- Berani awak pukul kakak awak? - Hei.
- Lepaskan saya dulu. - Hei!
- Hei. - Lepaskan.
Tak boleh kamu berdua lepaskan pada masa yang sama?
Lepaskan!
- Jangan masuk campur! - Jangan masuk campur!
- Tak guna. - Aduhai.
Sebagai pengawal keselamatan, warga emaslah paling teruk sekali.
Lebih baik awak buka sekarang.
Saya akan berjumpa dengan hakim...
...dan jelaskan sendiri kepada dia!
Tuan, saya dah jelaskan tadi.
Tuan tak boleh jumpa hakim secara peribadi dalam tempoh pembicaraan.
Sebab itulah saya datang secara terbuka ke mahkamah.
Tak, tuan datang sini untuk bertemu dia secara peribadi.
Berani awak melawan?
Buka sekarang.
Ada seorang profesor kerap melawat saya baru-baru ini.
Bahagian ini. Disebabkan saksi tipu,...
...jadi saya betulkannya.
Kenapa awak tak betulkan bahagian yang saya cakap?
Tuan,...
...saya perlu taip apa yang saksi cakap...
...di dalam laporan untuk pemeriksaan saksi.
Artikel dan klausa Kod Sivil yang mana?
Awak pasti awak ada buktinya?
Beginikah cara hakim di Amerika Syarikat?
Kamu semua baru lagi di sini.
Kamu pernah dapat kes dengan pastor?
Hallelujah.
Ya, masalah kamu semua remeh. Tak perlu kecoh.
Buat kerja dengan baik semasa perbicaraan esok.
Saya sayangkan awak.
"Mahkamah"
Terkejut saya. Jom masuk.
- Ya, tuan. - Ya, tuan.
Mari putuskan ikatan keluarga!
- Okey? - Itulah yang saya nak.
- Baguslah. - Faham?
- Mari putuskan hubungan. - Ya.
Hei, cukup.
Biar saya rumuskan semula.
Jadi ayah awak berikan tanah itu kepada anak sulung...
...tapi awak kata ia patut dibatalkan...
...dan dikembalikan, betul?
Apa maksud Yang Arif? Bukan itu apa yang berlaku.
Tuhan sedang memerhatikan kita.
Apa pun,...
...kami akan periksa jika pemindahan itu sah atau tak semasa pembicaraan.
Tapi ia didaftarkan bawah nama anak sulung.
Tidak.
Ayah kami tak serahkan pada dia.
Dia buat sesuatu yang tak bermoral dan layak dihumban ke neraka.
Defendan ini...
...mempergunakan lelaki tua berusia 90 tahun...
...untuk memenuhi kehendaknya sendiri.
- Tuhan, dengarlah doaku. - Apa? Defendan?
Saya abang awak! Layan saya macam abang!
Masa saya masih kecil, awak tak buka mata pun lagi!
- Berani awak panggil saya begitu? - Ia tertulis di sini.
Saya nak panggil awak apa lagi? Awak defendan.
Tolong senyap. Awak berada di mahkamah.
Tak apa, jangan halang mereka.
Lepaskanlah geram.
- Maaf? - Teruslah bergaduh.
Apa gunanya saya di sini?
Kenapa tak teruskan bergaduh? Bergaduhlah cepat.
Saya dah duduk di kerusi ini lebih daripada 20 tahun.
Saya ada petua rahsia sambil tengok orang bergaduh.
Biar saya beritahu petuanya.
Semakin tinggi suara seseorang, semakin dia mencurigakan.
Kalau orang itu tak sembunyikan apa-apa, dia akan senyap saja.
Mereka cuma cakap apa yang perlu.
Panel kami dah faham sikap begitu.
Cik Lee.
Saya sedang perhatikan mereka. Kenapa awak hentikan mereka?
Saya faham, tuan.
Maafkan saya, Yang Arif.
Abang-abang saya agak panas baran.
Biar saya jelaskan kepada Yang Arif.
Baiklah, teruskan.
Tahun ini, ayah saya mencecah usia 90 tahun.
Dia nak berjalan sendiri pun payah.
Bermula tahun lepas, ingatannya semakin teruk.
Itu tak benar, Yang Arif.
Ayah kami masih sihat!
Aduhai, awak tak pernah melawat dia.
Patutlah saya rasa pelik tiba-tiba awak muncul...
...untuk jaga ayah!
Apa awak cakap? Budak tak guna!
Jangan masuk campur.
Maafkan saya, Yang Arif.
Sebelum defendan ambil ayah awak,...
...siapa yang jaga dia?
Selepas ibu kami meninggal dunia,...
...anak bongsu jaga dia sebab dia bujang.
Dia juga ada pembantu rumah.
Saya dah melihat daftar keluarga kamu.
Ibu dan bapa kamu ada empat orang lelaki dan seorang anak perempuan,...
...tapi anak bongsu tak hadir.
Dia seorang yang introvert.
Apa pun, abang sulung saya tak pernah melawat ayah...
...tapi dia tiba-tiba nak jaga ayah saya...
...dan menimbulkan masalah ini.
Dulu ayah saya ada banyak hartanah...
...tapi dia cuma ada sekeping tanah itu saja lagi.
- Dia nak ambil tanah itu. - Harganya mencecah 5 juta dolar!
Ia berada di lokasi tumpuan juga.
Diamlah.
Yang Arif, ayah saya...
...tiada sebab untuk memberikan...
- ...tanah itu kepada abang saya. - Betul.
Dia ambil kesempatan terhadap lelaki tua yang lemah...
...dan mengaut kekayaannya.
Itu tak benar, Yang Arif. Ayah saya kecewa...
...yang budak-budak tak guna ini habiskan berjuta dolar...
...hasil titik peluh hidupnya.
Dia berikan tanah itu kepada saya. Itu sahaja.
- Awak habiskan semua duit dia. - Saya tak percayakan awak.
Berani awak salahkan kami?
- Budak tak guna... - Tuhan maha mengetahui!
- Aduhai. - Budak tak guna.
Hei, awak berada di mahkamah. Kalau nak berdoa, pergilah ke gereja.
Hujah yang pihak menuntut katakan...
...adalah ayah kamu ada demensia...
...jadi pemindahan tanahnya kepada abang sulung kamu...
- ...dikira tak sah, bukan? - Ya.
Saya faham.
Kami akan berehat sebentar. Kita sambung selepas 10 minit.
Aduhai, setiap kata-kata ibarat benih.
Saya memang tak boleh tutup mulut. Aduhai, menjengkelkan betul.
Ini kes yang sukar.
Mari sambung selepas berehat di bilik berehat.
Saya sepatutnya tutup mulut.
"Bilik Rehat"
Maaf, masuklah dulu.
Tak apa, awak masuklah dulu.
Awak hakim kanan.
Awak masuklah dulu.
Apa yang kamu buat? Masuklah cepat.
Ya, tuan.
Saya tak pernah jumpa...
...keluarga kaya yang bahagia. Langsung tak pernah.
Yakah?
Betul, wanglah masalahnya. Wang menjadi punca.
Katakanlah ada bangkai lembu di rimba.
Kemudian sekumpulan dubuk dan hering akan berkerumun di bangkai...
...untuk makan lembu itu. Itulah yang terjadi sekarang.
Ia padang rumput Serengeti.
Ketua hakim awak sedang bercakap.
Sebab itulah saya selalu cakap begini kepada isteri dan anak-anak.
Saya tak mahu ia berlaku.
Saya akan jadi pegawai kerajaan dan mati dengan aman.
Saya tak ada duit nak diberikan kepada anak-anak saya.
Wang pencen sudah tiada bila saya mati nanti.
Bayangkan betapa gembiranya...
...keluarga kita bila kita dah tua nanti, kan?
Mereka kata ayah mereka ada duit berjuta-juta dolar.
Sukar untuk saya bayangkan macam mana dia simpan duit sebanyak itu.
Saya dengar dia ada kilang barang gantian.
Macam mana dia ada duit sebanyak itu?
Mestilah duit daripada tanah.
Semasa ayah saya muda, setiap kali dia simpan duit,...
...dia akan beli tanah macam menyimpan duit dalam akaun simpanan.
Lagi pun polisi kawasan hijau dah berubah saat kerajaan ditukar.
Dengan pentadbiran baru, bandar-bandar baru dibangunkan.
Tuah ayam di kaki, tuah manusia siapa yang tahu.
Kalau kita beli tanah di merata tempat,...
...tanah itu akan kekal.
Saya juga tak faham macam mana dia kehilangan berjuta dolar...
...dan mempunyai sekeping tanah saja.
Walaupun mereka pergi ke restoran mahal dan pergi ke luar negara,...
...tak mungkin mereka rugi.
Mencari duit memang susah, tapi membelanjakannya mudah.
Perkara termudah dalam hidup adalah menghabiskan wang.
Defendan pakar menghabiskan duit.
Apa awak cakap?
Tahu tak berapa banyak duit ayah awak ambil untuk bisnes awak?
Ayah saya selalu cakap begini kepada abang sulung.
"Ayah tak peduli kalau kamu tak kerja. Berseronoklah."
"Kami patut pergi ke bar dan main golf setiap hari."
"Jangan cuba buat apa-apa pun."
Budak tak guna.
Bisnes apa yang awak jalankan?
- Saya... - Yang Arif.
Kami dari keluarga berpendidikan dengan latar belakang yang baik.
Bayangkanlah betapa marahnya kami bila isu ini dibawa ke mahkamah!
Kami membawa isu ini ke mahkamah kerana kami dah serik.
"Julai, 1997"
Aduhai, susah nak ayun batang golf ini.
Tuan, berapa lama awak akan bekerja di kilang...
...dan dimarah-marah oleh ayah awak?
Awak patut berdikari.
Saya perlukan wang untuk buat hal sendiri.
Inilah peluang awak.
Pinjam sebanyak duit yang mungkin daripada ayah awak...
...kemudian laburkan dalam tabung antarabangsa.
Dunia ini semakin global!
Patutkah saya buat begitu?
Dia buka syarikat penerbitan filem untuk dapatkan semula wang yang dia rugi...
...selepas filem Shiri dapat sambutan.
Untuk makluman Yang Arif,...
...abang sulung saya cuma tonton filem dewasa yang perempuannya berbogel.
Cuma filem-filem begitu.
Semasa perniagaan kecil dapat sambutan, dia buka sebuah syarikat IT.
Apa namanya? "Super Technology"...
"Network Systems".
Untuk makluman Yang Arif, dia tak pandai gunakan komputer.
Dia tak pernah berubah.
Baru-baru ini...
Tuan, biar saya cakap satu perkara.
"Cina ialah lubuk emas!" Itulah yang saya fikir.
Korea dan China ada hubungan paling teguh dalam sejarah.
Rugilah kalau tuan lepaskan peluang ini.
Awak boleh dapat berjuta-juta dolar kalau pupur muka itu dapat sambutan.
Saya ada hubungan yang baik...
...dengan orang di sebuah bandar di Shandong.
- Yakah? - Ya.
Yang Arif, saya telah bekerja keras...
...untuk mencari rezeki.
Tapi mereka cuma bergantung pada ayah sepanjang hidup mereka.
- Saya tak bersalah. - Apa?
Mereka keluarga dan adik-beradik.
Kenapa mereka bergaduh sampai begitu di mahkamah?
Semua ini salah duit.
Wang yang buat mereka semua tamak.
Saya tak rasa duit itu salah.
Di mata saya,...
...mereka cuma mengikut sifat kemanusiaan mereka.
Awak kata apabila dalam keluarga kaya,...
...ahli keluarga tak bahagia, kan?
- Ya. - Lebih tepat lagi,...
...awak patut cakap, "Semua keluarga kaya tak bahagia."
"Tiada pengecualian."
Tak semua keluarga miskin bahagia juga.
Kenapa awak negatif dengan semua benda?
Saya bukan negatif. Saya cuba berfikiran objektif.
"Objektif"?
Selalunya kita pentingkan diri sendiri sebelum keluarga atau saudara kita.
Kita cuma perlu berikan keputusan undang-undang yang objek.
Bukti yang mengatakan ayah mereka menghidap Alzheimer juga tak cukup.
Anak sulung akan dapat manfaatnya sebab dia bertindak pantas.
Hakim Park, awak nak cakap sesuatu?
Cakaplah.
Saya tiada apa nak dicakapkan.
Ya, awak nak cakap sesuatu.
Jelas tertulis di muka awak.
Dah tiba masanya awak jerit,...
..."saya tak setuju!" Apa lagi awak tunggu?
Hanya dengan menentukan pemindahan pemilikan tanah itu sah atau tak...
...takkan menyelesaikan masalah asasnya.
Jadi, apa cadangan awak?
Apa kata kita guna pengantara?
Dalam situasi ini,...
...pengantara takkan berhasil.
Walaupun anak sulung menang, bila ayah mereka tiada nanti,...
...awak tak rasa adik-beradik lain akan failkan saman lagi?
Separuh daripada harta pusaka...
...sepatutnya disimpan sebagai rizab undang-undang.
Orang fikir mereka boleh buat apa saja dengan duit mereka,...
...tapi undang-undang menetapkan...
...duit itu tak boleh diserahkan kepada seorang anak saja.
Memang betul, tapi...
Apa pendapat awak, Hakim Im?
Ayah mereka berusia 90 tahun, tapi tiada siapa tahu hayat dia.
Mungkinkah anak sulung mahukan semua duit supaya dielak daripada disaman nanti?
Saya rasa dia akan cuba cari jalan untuk sembunyikannya.
Sebab itu kita perlu buat yang terbaik untuk pujuk dia.
Bukankah tugas mahkamah adalah untuk mencari penyelesaian...
...kepada masalah asasnya?
Mereka bertanggungjawab untuk cari penyelesaian sendiri.
Mahkamah tak perlu masuk campur.
Entahlah...
Saya rasa pertikaian ini...
...perlu diselesaikan dengan pengantara.
Yang Arif, mereka tak boleh dibawa berbincang.
Yang Arif, saya minta Yang Arif...
...untuk umumkan keputusannya.
Saya nak kamu buat sesuatu untuk perbicaraan seterusnya.
Bayangkan kamu berkongsi harta pusaka.
Saya nak kamu tuliskan cara paling munasabah...
...untuk bahagikannya dan kenapa.
Saya akan pertimbangkan, okey?
Apa dia?
- Cubalah tulis. - Kami nak tulis apa?
- Apa yang kita perlu tulis? - Entahlah.
Mari kita cuba dulu.
Hakim Im, cuba fikirkan bagaimana harta pusaka patut dibahagikan...
...sambil mengambil kira rizab undang-undang, okey?
Maaf? Pengantara itu idea Hakim Park.
Kenapa saya perlu...
Hakim Park yang fikirkan idea itu.
Lagi pun, awak macam tangan kanan saya.
Awak hakim kanan! Berhenti mengarut.
Baiklah. Tapi...
...awak kidal.
Sebab benda ini?
Aduhai.
Awak tak tahu?
Saya ambidekstrus.
Apa?
Apa yang dia cakap?
- Ayuh! - Baiklah.
Saya akan fikirkan cara untuk bahagikan harta pusaka.
Ia idea saya.
Tak apa, Ketua Hakim suruh saya, jadi saya akan lakukannya.
Tak apalah.
- Jangan risau, saya akan lakukannya. - Saya akan lakukannya.
Tak apa. Biar saya yang buat.
Okey.
"Mahkamah"
Aduhai!
Saya...
Saya ingat awak dah pulang.
Maaf.
Saya baru teringat ralat dalam draf yang perlu dibetulkan.
- Sekejap saja. - Okey.
- Hakim Park. - Ya?
Ada apa?
Sampai bila awak nak kekok dengan saya?
Saya pun rasa tak selesa...
...tapi saya takut kerja kita akan terjejas kalau ini berterusan.
Maaflah, sebab saya jadi penyebabnya.
Ia salah saya.
Apa-apa pun, kerja kita tak patut terjejas.
Kita...
...adalah hakim.
Saya setuju. Saya pun fikir begitu.
Tapi, ia masih mengganggu saya.
Saya pun...
...rasa serba salah.
Awak tak perlu rasa bersalah.
Awak fikir saya selemah itu?
Saya Im Ba Reun.
Yakah?
Rupanya saya yang fikir melebih-lebih.
Saya takkan rasa kekok lagi.
Terima kasih.
Mungkin saya...
...tak sepatutnya minta maaf.
Anak mak pulang awal hari ini.
Apa itu?
Saya dah suruh mak beli makanan...
...dan bukannya memasak sepanjang hari.
Aduhai.
Kita sepatutnya ikhlas menyediakan makanan untuk upacara memperingati.
Kalau pakcik yang cakap begitu, suruh dia sediakan sendiri semuanya...
...dengan ikhlas.
- Mana ayah? - Dia akan pulang nanti.
Dia melepak dengan siapa lagi?
Entahlah.
Dia terlalu ramai kawan.
Mak tahu apa yang buat saya terganggu tentang ayah?
Dia bukannya jurujual...
...tapi dia bawa bateri telefon lebih.
Bukannya dia menunggu panggilan yang penting pun.
Dia cuma dipanggil untuk datang mesyuarat atau sumbangkan wang saja.
Ba Reun.
Jangan terlalu kasar dengan dia.
Ayah kamu baik.
Mak.
Sifat cuai dan baik hati itu...
...adalah dosa.
Sejak Ba Reun jadi hakim,...
...awak asyik beli barang baru.
Berapa harga TV ini?
Ia nampak mahal.
TV kami yang dulu rosak selepas 10 tahun,...
...jadi kami beli yang baru.
Kami dapat diskaun kerana ia jadi paparan.
Tak mungkinlah. Ia nampak mahal.
Ramai orang nak bermenantukan dia, kan?
Dia patut kahwini gadis daripada keluarga kaya.
Manalah tahu kami akan turut kaya juga?
Sudahlah.
Pegawai awam tak patut tergila-gilakan duit.
Mereka sepatutnya berkhidmat untuk rakyat.
Orang lain menghabiskan wang untuk membantu yang lain,...
...tapi dia dapat duit sambil menolong orang.
Dia patut bersyukur.
Awak mula lagi.
Sementara saya tengah mabuk, biar saya beritahu sesuatu.
Awak memang pentingkan diri sendiri.
Sudahlah.
Apa lagi masalahnya?
Diam.
Awak rasa suami awak masuk universiti kerana dia bijak?
Dulu kami miskin dan segala duit...
...diturunkan kepada anak sulung.
Dia patut cuba bayar semula kepada ahli keluarganya.
Tetapi dia melepak dengan pembantah sepanjang hidupnya.
Dunia dah banyak berubah.
Orang yang membantah juga ada jawatan-jawatan penting.
Awak tak dapat tawaran lagi?
Tidak kira pihak mana pun,...
...awak perlu berkawan dengan orang berkuasa untuk merebut peluang.
Mereka takkan berikan peluang kepada sesiapa begitu saja.
Kalau awak nak cakap tentang ini, pulang sajalah.
Awak jatuhkan sesuatu.
Tadi awak berlagak hebat sangat...
...tapi awak takut terlepas panggilan untuk tawaran kerja?
Sebab itukah awak selalu membawanya?
Kenapa? Awak fikir orang akan...
...tawarkan kerja di suruhanjaya hak asasi manusia?
Aduhai, dia tak mampu cakap apa-apa.
Saya cuti tengah hari ini.
Hari ini hari yang indah. Awak ada rancangan istimewa?
Ayah saya melawat dari kampung.
Dia datang nak tengok mahkamah walau pun tak ada banyak benda.
- Saya salah sangka dengan dia. - Siapa?
Saya bercakap tentang Cik Lee Do Yeon. Saya salah menilai dia.
Apa yang awak cakapkan?
Saya ingat dia kejam dan bengkeng,...
...tapi dia sangat baik hati.
Saya rasa dia sertai acara untuk orang yang kurang bernasib baik.
Dia macam pemandu pelancong yang ramah dan mesra.
Itu bukannya kerja dia. Pasti dia buat kerja suka rela.
Apa? Dia kata ayahnya datang dari kampung.
- Ayahnya? - Ya.
Itu bukan ayahnya. Memang bukan.
Orang tua itu bukan mirip ayahnya, termasuk gayanya.
Memang ayah dia.
Dia ambil cuti tengah hari ini...
...untuk bawa ayah dia jalan-jalan di mahkamah.
Itu ayah awak?
Tak, dia teman lelaki saya.
Aduhai.
Jadi itu bukan ayah dia? Kalau betul lelaki itu kekasih dia...
Hakim Park kata itu ayahnya. Kenapa awak asyik merepek?
Berhenti ganggu kami dan keluar.
Itu bukan ayahnya. Wah, itu bukan ayah dia.
Saya tak sangka. Lelaki itu bukan ayah dia.
Aduhai.
Ada masanya saya tak faham Hakim Jung.
Kadangkala, saya faham.
Apa pun,...
...bukankah kes pertelingkahan adik-beradik itu tengah hari ini?
Bolehkah mereka capai kta sepakat hari ini?
Pada pendapat saya, pertelingkahan akan berlanjutan.
Ia seperti menambah minyak dalam api.
- Maaf? - Bukan abang sulung saya saja.
Abang kedua saya juga suka bazirkan aset macam dia.
Tolong dengarkan, Yang Arif.
Awak pun apa bezanya?
Yang Arif, anak lelakilah yang bermasalah dalam keluarga kami.
Orang tua kami berikan mereka segalanya...
...dan layan saya macam bukan anak perempuan mereka.
Nampaknya, kamu semua ada benda nak dicakapkan.
Tolong ikut giliran dan ceritakan dengan tenang.
Abang kedua saya seorang pastor.
Dia memang penyayang dan pengasih sejak kecil lagi.
Tapi dia pilih kasih.
Hei, apa yang awak cakapkan?
Dia sangat baik hati dan bertolak ansur dengan perempuan....
...yang tak bernasib baik.
Dia belikan beg tangan pereka untuk gadis di bar supaya dia tak malu.
Dia turut bayarkan hutang-hutangnya.
Aduhai.
Dia patut ada tugu sendiri di jalan samping Yeoksam-dong...
...sebagai mengingati kemuliaan hatinya.
Ya, itu agak hebat.
Ada banyak lagi. Berkenaan kolej teologi tempat dia belajar,...
...dia gagal ujian kemasukan tiga kali, dan akhirnya lulus,...
...walaupun cukup makan.
Tapi sekarang dia jadi pastor yang dihormati.
Gerejanya ada di Yeoksam dong. Dia asyik desak ayah kami...
...untuk meletakkan tanah itu di bawah namanya...
...dan membina gerejanya di situ. Sekarang dia hidup senang.
Tapi, awak pun tiada bezanya juga.
Yang Arif, ayah kami...
...nak hantar dia ke universiti elit...
...jadi dia berunding dengan yayasan universiti.
Tapi mereka minta wang yang banyak jadi ayah kami terfikir...
...yang lebih baik dia beli ijazah kedoktoran di Amerika Syarikat.
Sebab itulah dia hantar abang untuk belajar di sana...
...tapi gelaran profesor bukannya boleh dapat dengan percuma.
Akhirnya, ayah bayar juga jumlah yang banyak kepada kolej...
...supaya abang saya ini boleh dapat gelaran profesor.
Itu bukannya apa sangat.
Saya tak dapat apa-apa pun daripada ibu dan ayah.
Mereka abaikan saya.
Tapi, tertulis di sini...
...yang ayah awak berikan sekeping tanah...
...berharga sejuta kaki persegi sebagai hadiah hari jadi ke-20 awak.
Ya, betul.
Saya jual sedikit demi sedikit tanah itu...
...untuk menyara hidup saya.
Yang Arif, memandangkan kita tengah bercakap tentangnya,...
...saya akan ceritakan saat-saat saya dilayan dengan tak adil.
Saya mahukan beg tangan pereka.
Ia taklah mahal sangat, tapi mereka enggan belikan.
Saya benar-benar terluka sebab saya...
...seorang gadis yang sensitif ketika itu.
Itu tiada kaitan dengan kes ini.
Kenapa Yang Arif layan saya begini?
Yang Arif pun perkecilkan apa yang saya cakap...
...dan mengabaikan saya.
Ibu ayah abaikan saya kerana mereka lebihkan abang-abang.
Ada banyak lagi awak nak cakap?
Ya!
Begini.
Bukan kes kamu saja yang kami perlu uruskan.
Jabatan kami perlu uruskan banyak lagi kes.
Mari kita perbicaraan untuk hari ini.
Awak boleh jumpa saya di pejabat.
Apa? Pejabat Yang Arif?
Ya, ini pejabat saya. Silakan masuk.
Ya, masuklah.
Sekarang, awak boleh ceritakan semuanya...
...yang awak nak ceritakan. Lepaskan semuanya.
Okey, terima kasih.
Tapi, saya nak awak faham sesuatu.
Ya.
Begini,...
...saya ada banyak lagi kes nak diuruskan.
Saya akan bekerja di meja saya sambil awak ceritakan kisah awak.
Awak boleh duduk di sini...
- Baiklah. - ...dan beritahu saya semuanya.
Saya akan sedia mendengar apa saja yang awak cakapkan.
Saya boleh mendengar sambil bekerja. Saya pendengar yang baik.
Awak nak saya sambung daripada kisah tadi...
...tentang hadiah jadi saya semasa di sekolah menengah?
Ya, awak tak sempat habiskan cerita itu.
Hadiah hari jadi memang penting. Ya, ceritalah.
Mereka patut beli untuk awak. Kenapa mereka tak beli?
Kenapa mereka lahirkan saya?
Ya, benar. Mereka patut layan semua anak dengan adil.
Kasihan awak!
Saya takkan biarkan anak-anak saya lalui apa yang saya rasakan.
Yang Mulia.
Terima kasih kerana sudi mendengar kisah saya hari ini.
Tiada masalah.
Awak dah luahkan segalanya, kan?
Ya, buat masa ini.
Awak patut pulang dulu hari ini.
Ya, awak patut pulang sekarang. Terima kasih untuk hari ini.
Okey, terima kasih.
- Saya dah bosan dengan kes ini. - Maaf?
Pasti mereka anak-beranak dah biasa rakam perbualan telefon.
Mereka mula hantarkan rakaman yang berpihak kepada mereka.
Hakim Park.
Awak tak rasa semua kerja untuk kes ini satu pembaziran masa?
Pembaziran masa?
Ya, bukankah kita terlalu utamakan mereka...
...hanya kerana mereka satu keluarga dan adik-beradik?
Itu yang awak fikirkan?
Bukannya kita boleh pilih keluarga sendiri.
Hanya kerana mereka lahir dalam keluarga yang sama secara kebetulan...
Darah daging pun bukanlah penting sangat.
Mereka saling membenci dan asyik bergaduh.
Mereka tak habis-habis bertengkar dan pura-pura macam satu keluarga.
Awak tak fikir pendapat awak itu menyedihkan?
Tanpa keluarga,...
...apa yang kita ada?
Bukankah semua orang hidup sendirian?
Apa lagi yang kita perlukan?
Itu...
Saya tak tahu kenapa awak begitu sensitif tentang hal keluarga.
Keluarga saya bermakna bagi saya.
Saya minta maaf.
Keluarga awak melalui masa yang sukar.
Saya tak patut cakap begitu.
Tak apalah.
Ia taklah sukar sangat.
Keluarga saya berikan sokongan untuk saya terus berusaha.
Sebab itu keluargalah penting bagi saya.
Defendan tak jalankan tanggungjawab sebagai anak sulung.
Dia merungut setiap hari yang ayah dah hidup lama...
...dan dia akan mati dulu sebelum sempat tengok ayah mati.
Anak bongsu yang jaga dia semasa dia sakit.
Hei, sedarlah diri. Awak cuma pentingkan kerjaya.
Awak ada berbakti pada ayah?
Adik bongsu yang buat semuanya.
Yang Arif, mereka tak pernah melawat ayah melainkan...
...bila mereka mahukan duit.
Mereka tak buat apa-apa pun semasa ayah sihat.
Selepas dia jatuh sakit, mereka tak melawat dia pun.
Tapi, sayalah yang paling kerap lawat ayah.
Selepas dia menghidap demensia, awak dan isteri-isteri awak tak lawat dia.
Awak suruh adik bongsu buat segalanya.
Awak berhenti melawat macam menunggu dia mati.
Aduhai, terima kasih. Terima kasih banyak.
Aduhai.
Nampaknya kamu semua sayangkan ayah kamu.
Baguslah.
Aduhai.
"Hari lapangan dengan keluarga"
Kenapa buat hari lapangan pada hujung minggu?
Keluarga...
Baguslah.
Pasti suasana hari itu akan seronok.
Bukankah semua orang hidup sendirian?
Apa lagi yang kita perlukan?
Saya tak tahu kenapa awak begitu sensitif tentang hal keluarga.
Keluarga saya bermakna untuk saya.
Saya faham keluarga awak pun melalui masa yang sukar.
Kami pun dalam kesusahan juga.
Dengar, kami perlu jaga ayah yang keseorangan...
...dan tanggung pengajian anak-anak yang belajar di luar negara.
Saya minta maaf.
Saya memang tak berniat...
...nak minta tolong ayah mulanya.
Awak fikir ayah ada banyak duit?
Awak rasa duit dia takkan habis?
"Anak perempuan yang dah berkahwin sama macam orang asing."
Hei, awak terlalu kasar.
Aduhai.
Betul kata dia, ayah.
Kenapa awak perlu berkahwin dengan keluarga sebegitu?
Awak mengecewakan semua orang.
Awak kata walaupun keluarganya miskin, dia seorang yang bijak...
...jadi kami benarkan kamu berkahwin.
Sekarang dia wartawan yang digantung kerja.
Dia tak ada kerja.
Sudah berapa tahun berlalu?
Awak rasa dia akan dapat kerja semula?
Suruh dia belajar selok-belok bisnes atau bekerja di tapak pembinaan.
Kamu masuklah.
Sayang.
Sayang!
Mari sini.
Siapa dia?
Ia berlaku tiba-tiba.
Apa?
Saya cakap ia berlaku tiba-tiba.
Apa yang terjadi?
Saya akan bertanggungjawab.
- Tanggungjawab apa? - Saya kata saya akan bertanggungjawab.
Ba Reun, keluar.
Ini abang kamu.
Panggil dia Ba Reun.
Ba Reun.
Saya dah pulang.
Hei, kamu dah pulang.
Saya tak pernah ke sana.
Beberapa pelajar dengan gred yang bagus...
...lebih memilih untuk belajar di sekolah perubatan.
Setiap pelajar dengan markah penuh untuk peperiksaan kemasukan kolej...
...memohon untuk masuk ke sekolah perubatan.
Termasuk pelajar dengan markah penuh,...
...30 peratus daripada peringkat atasan...
Kalau belia asyik mengejar wang dan kestabilan,...
...tiadalah masa depan.
Kamu setuju, Ba Reun?
Purata kemasukan ke Universiti Kebangsaan Seoul...
Mereka patut bimbangkan orang yang jauh ketinggalan...
...serta haluan yang mereka akan lalui bersama.
Itulah yang mereka patut buat.
Belia sekarang memang tak ada masa depan.
Generasi ayah pasti selalu merenung nasib dan fikirkan masa hadapan.
Ayah dapat sertai konglomerat dan jadi wartawan...
...walaupun ayah cuma sertai protes.
Alumni junior ayah yang ayahnya bekerja di kafeteria...
...jadi pengajar di Daechi-dong dan beli bangunan di sana.
Kawan ayah yang sertai kesatuan jadi ahli dewan, kan?
Adakah dia dipenjara kerana menggunakan dana politik haram?
- Im Ba Reun. - Kerani yang bekerja dengan saya...
...belajar selama tiga tahun dan makan makanan jalan di Noryangjin.
Hanya untuk jadi kakitangan awam gred sembilan.
Pengawal keselamatan di mahkamah dulu ahli pasukan kebangsaan untuk taekwondo.
Tak kisahlah sekolah perubatan atau pun Noryangjin,...
...semua orang buat yang terbaik...
...untuk terus hidup.
Mereka pun tahu tiada siapa yang akan bantu mereka di dunia ini.
Inilah dunia...
...yang dibentuk oleh orang macam ayah selepas berfikir panjang.
Apa yang kamu berempat buat?
Saya suruh buat cadangan pembahagian harta pusaka.
Ada saya suruh tulis surat untuk mengutuk satu sama lain?
Saya mahukan cadangan lain.
Bukan begitu.
Saya cuma nak minta Yang Arif dedahkan kebenarannya.
Kebenaran konon.
Awak tak takut dengan neraka?
Aduhai, saya akan mati kerana marah disebabkan mereka.
Kalaulah saya ada kuasa, saya akan sita harta mereka...
...dan berikan kepada yang memerlukan. Baru puas hati saya.
Memandangkan kita belum ada keputusan, nak dengar lagi penjelasan mereka?
Kenapa nak dengar lagi? Awak tak jemu-jemu lagi?
Kita belum dengar penjelasan semua orang.
Siapa? Anak bongsu?
Dia tak tahan dengan panas baran abangnya? Pasti dia tiada apa nak dicakapkan.
Dia tak muncul pun.
Pasti dia nak cakap sesuatu. Dia ahli keluarga.
Ada seorang lagi.
Seorang lagi? Siapa?
Defendan, bawa ayah awak ke mahkamah.
Yang Arif nak saya bawa ayah ke mahkamah?
Ya, boleh awak buat begitu?
Dia takkan bersetuju.
Kalau tak, pecahlah tembelang dia.
Boleh saja. Itu idea yang bagus.
Yang Arif patut tanya ayah saya sendiri.
Memang betul dia berikan tanah itu kepada saya.
Awak pasti ayah awak boleh hadir di mahkamah?
Kesihatannya baik kebelakangan ini.
Ya.
Aduhai, saya tak boleh fokus.
Ya, saya bukan jenis yang fikir terlalu mendalam.
Okey, saya perlu buat sesuatu.
Apa yang kamu buat?
Aduhai, saya cuma nampak warna kuning. Semuanya kuning.
Apa maksud awak?
Awak tanya lagi? Muka kamu berdua nampak kuning.
Itu kerana kamu asyik terperuk di pejabat ini sepanjang masa.
Kamu patut ambil udara segar di luar.
Biasalah.
Tengok Cik Park.
Dia sangat senyap dan bosan kebelakangan ini.
Semuanya disebabkan bangunan ini.
- Kenapa dengan saya? - Lupakan sajalah.
Esok hari Jumaat. Kita perlu buat sesuatu.
Mari keluar dari kejiranan ini...
...dan pergi makan bersama-sama.
Macam mana dengan pasar tempat makcik awak bekerja?
Mereka agak kasar,...
...tapi makanannya sedap.
Entahlah...
Esok? Esok...
Kadangkala makcik saya ada bercakap tentang awak.
Kenapa?
Memang saya agak sukar dilupakan.
Baiklah, mari pergi esok.
Saya juga perasan...
Cik Lee pun nampak agak tak bersemangat.
Dia boleh sertai kita. Saya tak kisah.
Jurutrengkas kita bekerja keras, kan?
Begitu.
Nampaknya awak memang peduli dengan keluarga mahkamah kita.
Bukan? Ya, keluarga mahkamah. Kita satu keluarga.
Keluarga patut bersama.
Awak akan pergi sebagai ahli keluarga, kan?
- Entahlah. - Jangan mengarut.
Janganlah rosakkan suasana.
Mari pergi bersama-sama sebagai sebuah keluarga.
Pasti awak segan.
Hantar mesej nanti, okey? Saya pergi dulu.
Jumpa lagi.
Esok...
"Park Cha Oh Reum"
"Hari lahir: 27 April 1989"
Lupakan saja, saya tak boleh berikannya kepada dia.
Kami tak ada hubungan.
Hari ini hari jadi awak, jadi saya belikan awak sesuatu.
Tidak.
Ia ada di rumah. Jadi, saya nak beri kepada awak.
Itu tak masuk akal.
Saya kutip di jalan.
Awak dah gila?
Tengok siapa yang datang.
- Helo! - Hakim tampan dah sampai.
Encik Tampan.
Saya kecewa. Sut awak besar sangat.
Betul, dia sangat merendah diri.
Saya lebih suka lelaki seksi.
Saya pinjam sut ayah saya hari ini.
Saya takut dengan renungan kamu.
Aduhai.
Bukannya kami nak makan kamu.
Kenapa awak buat begini pada saya?
Ayah dan ibu saya sayangkan saya.
Aduhai, sudahlah.
- Helo. - Kamu dah sampai.
Silakan duduk.
Betullah.
Mak saya beri saya nama...
...yang bermaksud "putera yang berharga."
Mereka panggil saya begitu di rumah.
Saya tak tahu pula awak Putera.
- Kenapa awak berharga sangat? - Apa?
Ia disebabkan muka saya.
Saya tak patut cakap. Ia memalukan.
Aduhai.
Aduhai, jagalah mulut kamu.
Encik Taman.
Kenapa awak asyik mengintai-intai?
Teman wanita awak nak datang?
Tak, dia bukan teman wanita saya.
Bukanlah.
Teman wanita awak nak datang, Hakim Jung?
Awak baru sampai?
Silakan duduk.
- Helo. - Helo.
Baguslah, dia mengintai banyak kali tadi.
- Aduhai. - Saya ingat dia meerkat.
Hei, jangan menipu.
Kamu hakim.
Kamu nak cakap saya nampak macam ini tadi?
Itu yang kali ke-100.
Yalah, bertenanglah, Putera Berharga.
Putera Berharga?
Tak ada apalah. Lupakan saja.
Putera Berharga apa? Saya tak faham.
Tunggu.
Dia teman wanita awak?
Dia cantik.
Saya kagum.
Cita rasa saya memang pelik sikit.
Pembantu kerani kami memang nakal.
Dia suka buat jenaka yang tak elok.
Saya tak bergurau.
Apa?
Kalau awak pembantu kerani, awak bekerja di mahkamah juga?
Ya, saya jurutrengkas.
Saya cemburu dengan kemahiran dan kerja awak yang bagus.
Taklah, saya cuma pekerja kontrak sementara.
Gaji saya juga kecil.
Betulkah? Berapa gaji awak?
- Awak tak boleh tanya dia begitu. - Pasti gaji dia banyak.
Gaji kakitangan kerajaan tak banyak pun.
Saya pun ada kemahiran.
Saya ada sijil pembuatan tteokbokki tahap kedua.
Saya ada sijil kemahiran terbalikkan penkek tahap tiga.
Kalau begitu saya jurutrengkas tahap 100.
Aduhai, saya sukakan awak.
Awak seorang yang berterus-terang.
Pasti awak boleh jalankan perniagaan sendiri juga.
Patutkah saya berhenti kerja dan mulakan perniagaan di sini?
- Awak nak buat begitu? - Jadi rakan perniagaan saya.
Mari bahagikan untung 6 kepada 4.
Mereka menakjubkan.
Keluarga saya bising, kan?
- Keluarga awak? - Ya.
Kamu semua memang nampak rapat.
Bukan itu maksud saya. Kami semua sekeluarga.
Tiga orang makcik ini tinggal dengan kami dah 10 tahun.
- Apa? - Di rumah nenek saya.
Saya orang terakhir yang berpindah masuk.
Jadi, kami memang sekeluarga.
"10 tahun yang lalu"
Mari duduk.
Betul awak nak tinggalkan pasar ini?
Semuanya salah cinta.
Apa lagi pilihan lain?
Aduhai.
Cinta konon.
Awak berikan semua duit awak kepada lelaki tak guna itu...
...dan hilang segalanya sekarang?
Awak kata itu cinta?
Saya dapat rasakan cinta dalam diri saya.
Saya dilamun cinta!
Mari tinggal dengan saya.
- Maaf? - Rumah ini terlalu luas untuk saya.
Bukankah lebih baik kalau kita dapat makan dan buat segalanya bersama?
Terima kasih.
Kenapa awak menangis?
Berhenti menangis.
Tapi...
Saya makan banyak.
Bantu!
Bunyi apa itu?
Apa yang berlaku?
Suami awak nak mulakan perniagaan.
Kenapa awak tak boleh bantu saya?
Aduhai.
Apa kita nak buat?
Hentikan!
Bertenang!
Tolong!
Lepaskan!
Tunggu apa lagi?
Hubungi ambulans!
Cepat!
Awak masih boleh...
...jumpa keluarga baru walaupun awak dah dewasa.
Ketika orang melalui masa yang sukar bersama-sama,...
...mereka menjadi sebuah keluarga.
Itulah keluarga yang sebenarnya.
Walaupun bukan darah daging, kita boleh jadi keluarga.
Walau pun darah daging, kita boleh menjadi orang asing.
Begitukah sifat manusia?
Oh Reum.
Makcik.
- Yong Jun dah sampai. - Maaf.
- Hai, Yong Jun. - Yong Jun dah sampai.
Berhenti panggil dia begitu.
Kita patut panggil dia En. Min.
Awak dah sampai, CEO Min.
Selamat hari jadi, Oh Reum.
Macam mana awak tahu?
Saya tahu segalanya tentang awak.
Nah.
Apa semua ini?
Mari tengok.
Hari ini hari jadi Hakim Park?
Aduhai, cantiknya.
- Cantiknya. - Ini lebih cantik.
Ia sangat cantik.
Saya nampak macam selebriti?
Apa semua ini?
Saya tak boleh terima.
Maaflah, semuanya nampak cantik, jadi saya tak dapat pilih satu saja.
"Saya mahu semuanya dari sini ke sini."
Saya hampir cakap begitu.
Ini banyak sangat, Yong Jun.
Kali ini saja.
Biar saya manjakan Oh Reum kali ini saja.
Kamu boleh pakai untuk bertemu janji juga.
Kamu semua sangat cantik.
Aduhai, cita rasa kamu bagus.
Makcik! Aduhai.
Hentikan.
Hakim In ada di sini.
Ya. Helo.
Mereka rakan sekerja awak?
- Helo. - Helo.
Helo, saya kawan Oh Reum sejak kecil.
Min Yong Jun.
Walau awak kawannya sejak kecil, awak sangat bermurah hati.
Nampaknya kamu dah nak habis makan. Mari pergi ke tempat lain.
Saya belanja pusingan kedua.
Wah, hari ini hari bertuah saya!
- Mari pergi! - Hebat!
Mari pergi.
- Minum. - Minum.
- Ini pesanan jokbal. - Aduhai.
Do Yeon, mari berlaga gelas.
Hakim Im, biar saya tuangkan.
- Beri pada saya. - Yong Jun, dia tak suka minum.
- Wah. - Aduhai.
- Ini... - Dia memang murah hati.
Tak apa, saya akan minum.
- Hei. - Aduhai.
-Hei. -Aduhai.
- Bagusnya, - Saya tak tahu apa akan berlaku.
Lelaki-lelaki tampan ini buat saya minum tanpa henti!
Itu dikira gangguan seksual.
- Oh Reum, biar saya tuang untuk awak. - Okey.
- Ke tepi. - Okey.
Selamat hari jadi.
- Oh, ya. - Selamat hari jadi, Oh Reum!
Selamat hari jadi!
- Selamat hari jadi. - Selamat hari jadi
Selamat hari jadi
Awak tak suka kerja...
...bekerja sebagai jurutrengkas mahkamah?
Awak suka jadi hakim?
Saya taklah suka sangat, tapi itulah tugas saya.
Begitulah semua kerja.
Tetapi ia membantu saya untuk mencapai apa yang saya betul-betul mahukan.
Jurutrengkas mahkamah?
Apa yang awak nak buat?
Jika saya beritahu, awak akan terkejut.
Apa dia?
Saya patut pergi.
Maaf?
Saya perlu pergi kerja.
Kerja? Sekejap, Cik Lee.
Tunggu. Aduhai.
Ke mana dia menghilang?
Siapa awak yang sebenarnya?
Lee Do Yeon.
Dia cepat sangat mabuk. Itu saja kelemahan dia.
- Dia lelaki yang baik dan rajin. - Ya.
Dia sangat comel.
Hei.
Perlukah kami mula kumpul duit sebagai hadiah kahwin awak?
- Jawablah. - Pasti ada sesuatu antara kamu.
Pasti awak ada rasa tertarik dengan dia.
Aduhai, saya dah cakap tak.
Hakim Im seorang senior yang hebat...
...dan dia banyak bantu saya...
...jadi saya berterima kasih kepada dia. Tapi...
Dia bukan cita rasa saya.
Sayang sekali.
- Kalau begitu berikan dia kepada saya. - Apa maksud awak?
- Berikan kepada saya. - Minum air.
Berhenti minum arak dan minum air kosong.
- Awak marahkan saya? - Ya.
Teksi.
Tak ada teksi di sini.
Tak apa, saya dah segar sikit. Awak pulanglah.
- Saya patut hantar awak naik teksi. - Saya kata saya okey.
Pulang sajalah.
Pulang dengan selamat.
Hakim Park.
Maafkan saya, tuan. Tolong tunggu sebentar.
Ambillah.
Saya beli sebab ia cantik.
- Hakim Im. - Selamat hari jadi.
"Mahkamah"
Ayah!
Pasti penat ayah datang jauh-jauh.
Ayah.
Ini saya, anak sulung ayah.
Aduhai, terkejut saya.
Tapi siapa awak, tuan?
Kasihan ayah saya...
Orang yang dia kenal meninggal duniakah?
Kenapa dia menangis?
Aduhai, peliknya.
Semalam dia nampak sihat saja.
Yang Arif dah nampak sekarang?
Ayah kami menghidap penyakit Alzheimer.
Dia dah nyanyuk buat masa yang lama.
Tolong jaga bahasa awak. Kita berada di mahkamah sekarang.
Dan ayah awak sedang mendengar.
Maaf, saya tak bermaksud begitu, Yang Arif.
Apa pun, pewarisan harta dah dibatalkan...
...jadi tolong pulangkan atau bahagikan harta aset untuk kami.
Yang Arif patut umumkan keputusan.
Saya dah baca semua cadangan kamu untuk pembahagian aset...
...dan ada satu benda yang kamu berempat persetujui secara bersama.
Kamu tak masukkan adik bongsu dalam pembahagian harta.
Dia tiada dalam cadangan pembahagian kamu.
Mungkin Yang Arif tak tahu.
Dia anak angkat.
Ayahnya bekerja di kilang ayah kami tapi meninggal semasa bertugas.
Ayah kami jadikan dia anak angkat sebab dia tiada tempat nak dituju.
Saya tahu ayah buat begitu kerana rasa kasihan...
...tapi ayah patut jaga dia sampai matang saja.
Tapi ketika ayah kami berumur 50 tahun,...
...ayah jadikan dia anak yang sah.
Mungkin ketika itulah dia mula nyanyuk.
Saya suruh awak jaga bahasa!
Adik bongsu awak sedang mendengar.
Aduhai, dia bukan adik kami.
Yang Arif anggap saja dia orang yang bantu kami buat kerja remeh.
Dia bukan darah daging kami.
Kalau dia tiba-tiba bersikap tamak dan cakap benda mengarut,...
...kami akan bertindak untuk saman dia.
Kami dah jumpa peguam yang boleh bantu kami...
...untuk pembatalan anak angkat.
- Sudah tentu. - Ya, kita patut saman dia.
Dia patut sedar asal-usulnya. Berani dia?
Darah memang pekat daripada air.
Kenapa...
Kenapa kamu nak saman saya?
Macam mana saya nak menang kes saman melawan ayah saya?
Buatlah apa saja. Padamlah saya...
...daripada segala dokumen.
Ayah, kali pertama saya pindah ke rumah ayah,...
...seperti seorang budak kecil,...
...saya berlaparan dan menangis sepanjang hari.
Sebab itulah ayah pulang dengan aiskrim setiap malam.
Ayah tahu tak,...
...saya masih ingat rasa manis itu.
Ia sangat manis.
Maaflah saya tak dapat jaga ayah hingga ke akhirnya.
Saya kena ucapkan selamat tinggal sekarang.
Ayah.
Tolong jaga kesihatan.
Ayah nak pulang.
Kamu nak ke mana tanpa ayah?
Ayah takut.
Ayah.
Ayah...
Alkohol buat dia tidur.
Aduhai, tapi dia tetap...
...pergi juga setiap perjumpaan.
Aduhai.
- Mak. - Ya?
Kenapa mak kahwini ayah?
Soalan apa itu?
Apa yang buat mak kahwini ayah?
Kenapa? Kamu tak faham kenapa?
Saya saja tanya.
Kamu...
Awak tahu jenis darah ayah kamu ialah Rh negatif?
Apa maksud mak?
Ia berlaku semasa mak di kolej.
Bas ekspres yang mak naiki...
...tiba-tiba berhenti.
Di depan bas,...
...ada kemalangan kereta yang melibatkan empat buah kenderaan.
Semua orang cuba melihat apa yang berlaku ketika itu.
Tapi ada lelaki berseragam tentera...
...suruh pemandu bas turunkan dia...
...dan dia menyelamatkan orang yang tercedera.
Tanpa sedar, mak pun turun bas.
Apabila ambulans datang, lelaki tentera itu cakap...
...bahawa mereka yang tercedera mungkin perlukan darahnya...
...dan cakap dia akan ikut mereka ke hospital.
Kemudian dia keluarkan rantainya yang ada nombor siri.
Ia tertulis "Rh negatif" pada rantai.
Mak ingat dia seorang yang penyibuk,...
...tapi mak juga tertarik dengan dia.
Begitulah kami mula bercinta.
Mak yang pikat dia.
Sebenarnya,...
...mak rasa mak pikat dia sebab dia tampan.
Kamu tahu kenapa ayah kamu bawa bateri lebih...
...setiap kali dia keluar?
Itu kerana dia ahli sukarelawan untuk kumpulan darah Rh negatif.
Dia sentiasa bersedia...
...supaya dia boleh dermakan darahnya...
...tak kira bila dan di mana pun dia.
Ayah kamu dah dermakan...
...100 liter darah sepanjang hayatnya.
Itu sama jumlahnya dengan menderma...
...setiap titik darah dalam badannya kepada orang lain sebanyak 20 kali.
Itulah...
...sifat ayah kamu.
Kemudian,...
...apa terjadi pada budak itu?
Budak mana satu?
Budak yang dulu itu.
Ada perempuan datang ke rumah membawa anaknya.
Dia suruh budak itu layan saya seperti abangnya.
Dia?
Dia melawat kami untuk bertegur sapa tak lama dahulu.
Katanya dia dah tamat kolej.
Aduhai.
Dia dah besar dan dewasa sekarang.
Semasa ayah kamu seorang wartawan,...
...dia ada wartawan junior kegemaran. Budak itu anak lelaki...
...kepada junior ayah kamu.
Semasa dia dipecat,...
...pasti dia sangat tertekan.
Dia menghidap kanser...
...dan pergi terlalu awal.
Begitukah?
Ya, awak ingat dia siapa?
Saya...
Kenapa mak tak beritahu saya selama ini?
Kuatnya! Kenapa kamu menjerit?
Kamu salah sangka?
Lupakan sajalah, salah sangka apa? Aduhai.
Kamu rasa ayah kamu mampu buat begitu?
Dia cuma fikirkan macam mana nak tolong orang siang dan malam.
Tapi, betul juga kata kamu.
Aduhai, dia tak pernah fikirkan hubungan keluarganya.
Dia sendiri tak mampu,...
...tapi dia berjanji nak bertanggungjawab dan tolong orang lain.
Kalau dia bawa pulang duit pun,...
...dia gunakannya untuk bayar duit tuisyen budak itu.
Betul kta kamu.
Mak tak tahu kenapa mak mengahwini ayah kamu.
Aduhai.
Jangan kahwini orang berdasarkan rupanya.
Perkahwinan adalah tentang realiti.
Ba Reun,...
...apa kata kamu jumpa gadis...
...yang kawan gereja mak sebutkan?
Dia dari keluarga yang kaya.
Kamu ada di rumah, Ba Reun.
Ya, ayah.
Sambunglah tidur.
"Miss Hammurabi"
En. Im, saya rasa awak terlalu taksub dengan kes awak.
Awak boleh kaitkan diri awak dengan kes ini?
Ia sukar, kan?
- Ya. - Adakah penyakit ibu awak serius?
Saya menghilang...
...dari ingatan mak saya setiap hari.
- Biar saya ikut awak. - Saya akan uruskan sendiri.
Tak bolehkah kita hadapinya bersama?
Kalau hakim kiri saya ada masalah,...
...kita perlu hadapinya bersama.